An taol-lagad berr-se war hor yezhadur en deus hon lakaet da welout hiniennoù eus perzhioù-mat ar brezhoneg. Arabat krediñ avat, e ve en hor soñj diskouez emañ atav ar maout gant ar brezhoneg bewech mhen lakaer keñver-ha-keñver gant ar galleg. E berzhioù-mat gwirion ne virent ket outañ da gaout sioù ken gwirion all, da  skouer paourentez e roll-gerioù evit an traoù uhel ha difetis ! (daoust meo boulchet mat al labour evit e lakaat da glotañ gant ezhommoù ar vuhez a-vremañ ), an diaes meo dezhañ a-wechoù lakaat an islavarennoù dre stagell den em strollañ etrezo pe gant al lavarennoù. Met ar sioù-se a zo kentoch evitan kleñvedoù krochen, hag a vefe aes awalch da bareañ ma vefe ar yezh tra an dud desket. An izili talvoudusañ a labour mat. Ne gemerin evit testeni nemet ar pennad-mañ skrivet gant   ur   Gall eus al « Loir-et-Cher », deut dar brezhoneg bremañ z eus hanter-kant vloaz, en deus gouestlet dezhañ e vuhez hag a zo deut da vezañ gouiziek-kenañ war hor yezh, an Ao. ar Rouz (Meven Mordiern) : « Amañ ez eus lech, emezañ, da lakaat da veva ha da skigna eur yez veur, komzet en amzerioù ragistorek gant brudeta brezelourien Europa, hag e derou ar Grenn-Amzer gant ar stourmerien galonek a nachas beva dindan ar Saozon en Enez-Vreiz, hag a ouezas suja pennou balch Romaned Aremorika; eur yez veur hag a zo chomet, daoust da gollou bras he geriadur, unan eus gwella, pinvidika ha kloka yezou en Europa; eur yez hadet ha kuzet enni ar muia a challoudeziou na chortozont evit diwana ha bleunia nemet dorn labourerien ampart ».